  Майя Бывальцева 1-тӥ куарусёнэ Дэбесысь Л. В. Рыков нимо шор ёзо школаын цифровой но гуманитарной ӧръёсъя «Будон инты» («Точка роста») дышетон центр ужаны кутскоз. Та дыре висъетъёсын центръёслэн фирменной туссыя тупатон ужъёс мыно. Со сярысь Дэбес ёрослэн тӧроез Андрей Иванов «ВКонтакте» мерлыко вотэсысь бамаз ивортӥз. Черкогуртысьтымы дышетскисьёслэн выль технологиос ӧръя ватсаса тодон-валанъёс басьтыны, техника творчествоя пӧртэм конкурсъёсы пыриськыны но отын вожвылъяськыны быгатӥсь луыны, вуоно ӧнерзэс валаса бырйыны луонлыксы кылдоз. Центрын информатика, технология, ОБЖ, крезьгур урокъёс ортчылозы Андрей Иванов, Дэбес ёрослэн тӧроезСо понна школае выль тӥрлык вуоз: ноутбукъёс, виртуальной дуннеен шлем, квадрокоптеръёсс, 3D-принтеръёс. Озьы ик 2020-тӥ ар ӵоже выль амалъёсъя дышетӥсьёсты дасян мынэ. Дышетӥсьёс ватсаса тодон-валанъёс сётонъя выль программаос кылдыто. Андрей Ивановлэн верамезъя, 2021-тӥ арын «Будон инты» центръёс ёросысь Сюрногурт, Зар-Медло но Тыловай школаосын усьтыны чаклало. Тодэ вайытом, «Образование» йӧскалык ӵектос улсын 1-тӥ куарусёнлы Удмуртиысь гурт ёросъёсын 42 «Будон инты» центръёс усьтозы, нош 2022-тӥ арозь 157 сыӵе центръёс ужаны кутскозы шуыса чаклало. Тегъёс: Дышетон Дэбес Удмуртия школаос Технологиос  